cyanic-selkie/wikianc huggingface dataset:
இந்தியத் தத்துவ நூல்களும் ஆசிரியர்களும்
இந்தியத் தத்துவ இயல் நூல்கள் மற்றும் ஆசிரியர்கள் விவரம்
மகாபாரதம் : இந்தியாவின் புகழ்பெற்ற இரு இதிகாசங்களில் ஒன்றான இதை எழுதியவர் வியாசர். இப்போது நாம் பார்க்கின்ற வடிவம் கி. மு. 400க்கும் கி. பி. 400க்கும் இடைப்பட்ட காலத்தில் உருவாகியது.
மகாசாங்கிகர்கள் : பழமைவாத புத்த சங்கத்திலிருந்து முதன்முதலில் வெளியேற்றப்பட்டவர்கள். பின் இவர்கள் தங்களுக்கு என தனியாக ஒரு அமைப்பை ஏற்படுத்திக் கொண்டவர்கள்.
மகாவிபாசா : அபிதம்ம விபாசாவும் இதுவும் ஒன்றே.
மகாவீரர் : சமண சமய தத்துவத்தை நிறுவியவர். கௌதம புத்தர் காலத்தில் வாழ்ந்தவர்.
மகாயானம் : ‘ உயர்ந்த பாதை ‘ என்று பொருள். பிற்கால புத்தவியல்வாதிகள் உருவாக்கிய புத்தமதப் பிரிவு. இவர்கள் தங்களின் எதிர்தரப்பை ஹீனயானம் (குறுகிய பாதை)என்பர்.
மகாயான சூத்திரங்கள் : மகாயான புத்தமத இறையியல் தத்துவபாடல்கள் அடங்கிய நூல்.
மைத்ரேயநாதர் : புத்தவியல் அடிப்படையிலான யோககார கருத்தியலை உருவாக்கியவர். கி. பி. 400இல் வாழ்ந்தவர்.
மந்தன மிஸ்ரர் : கி. பி. 9வது நூற்றாண்டில் வாழ்ந்த முக்கிய பாட்டா மீமாம்ச தத்துவ அறிஞர்.
மாண்டூக்ய காரிகை : கி. பி. எட்டாம் நூற்றாண்டில் வாழ்ந்த கௌடபாதர் எழுதியது.
மனு : இவர் மனுதரும சாத்திரம் எனும் மனுஸ்மிர்தியின் ஆசிரியர். இந்திய சட்டங்கள் பற்றி கூறும் முதல் நூல். இப்போது நாம் பார்க்கின்ற வடிவம் கி. மு. 200க்கு முன்பு இருந்ததாகும்.
மாயாவாதம் : பிரம்மம் தவிர படைக்கப்பட்ட அனைத்துப் பிரபஞ்சங்களும் சீவராசிகளும்  மித்யா(பொய்மையானது) எனக்கூறும் அத்வைத வேதாந்தக் கொள்கை.
பூர்வ மீமாம்சம்: ஜைமினி என்பவர் இதனை தொகுத்தவர். இப்பகுதியில் வேதத்தின் சடங்குகள் குறித்த விளக்கங்கள் கொண்ட மிகப் பழங்கால நூல்.
மீமாம்ச சூத்ரா : மீமாம்சம் தத்துவம் பற்றிய மூல நூல்.
நாகார்ஜுனர் : கி. பி. 200இல் வாழ்ந்தவர். புத்தவியல் தத்துவத்தின் மாத்யமிக கருத்தியலை உருவாக்கியவர்
நிம்பர்க்கர் : கி. பி. 12ம் நூற்றாண்டில் வாழ்ந்தவர். பிரம்ம சூத்திரம் பற்றி விளக்கம் கொடுத்தவர்.
நவ்ய நியாயா : நவ நியாயம் (இந்து தத்துவம்). காங்கேசர் போதித்த நியாய தத்துவவியலின் இறுதிக் கட்டம்.
நியாயம் (இந்து தத்துவம்) (தர்க்கம்) : இத்ததுவத்தை நிறுவியவர் கௌதமர். அறிவாய்வியல் மற்றும் தர்க்கம் குறித்த கேள்விகள் மீது கவனம் செலுத்தும் தத்தவ நூல்.
நியாய - பிந்து : புத்த தர்க்கவியல் நூல். தர்மகீர்த்தி எழுதியது.
நியாய - பிந்து - திகா : ’நியாய - பிந்து’ நூலைப் பற்றி தர்மோத்தரா எழுதிய விமர்சன நூல்.
நியாய - கந்தழி : வைசேடிக தத்துவ முறை பற்றி பிரசஸ்தபாதர் கூறியதன் மீதான விமர்சன நூல்.
நியாய - கணிகா : மீமாம்சம் பற்றி வாசஸ்பதி மிஸ்ரர் எழுதியது. இது மந்தன மிஸ்ரர் எழுதிய ’விதி விவேகா’ என்ற நூலின் மீதான விமர்சன நூல்.
நியாய-மஞ்சரி : நியாயம் (இந்து தத்துவம்)- வைசேஷிகம் முறை குறித்து ஜெயந்த பட்டர் எழுதிய முக்கியமான நூல்.
நியாய-சூத்ரம் : நியாய முறைப் பற்றிய மூல நூல். கோதமர் அல்லது அக்சபாதர்எழுதியதாக கூறப்படுகிறது.
நியாய-வைசேஷிகம் : நியாயம் மற்றும் வைசேஷிக தத்துவங்கள் ஒருங்கிணைந்த போது உருவான பெயர்.
நியாய-வார்த்திகா : உத்யோதகாரர் எழுதியது. நியாய சூத்திரம் மீதான வாத்ச்யாயணரின் நூல் பற்றி எழுதப்பட்டு இன்றும் இருக்கின்ற நூல்களில் இதுவே மிகப் பழமையானது.
நியாய-வார்த்திகா-தாத்பரிய-பரிசுத்தி : உதயணர் எழுதியது. நியாய-வார்த்திகா-தாத்பர்ய-திகா பற்றி எழுதப்பட்ட நியாய வைசேஷிக விளக்க நூல்.
பதார்த்த-தர்ம-சங்கிரஹா : வைசேடிகம் தத்துவம் பற்றி இன்றும் உள்ள நூல்; எழுதியது ப்ரசஸ்பாதர்.
பத்மபாதர் : ஆதிசங்கரரின் சீடர். அத்வைத வேதாந்தி.
பாணினி : கி. மு. 300க்கு முற்பட்டவர். சிறந்த சமஸ்கிருத மொழி இலக்கண ஆசிரியர்.
பார்த்தசாரதி மிஸ்ரர் : பாட்ட மீமாம்ச தத்துவ ஆசிரியர்களில் முக்கியமானவர். காலம் 16வது நூற்றாண்டு.
பதஞ்சலி : பதஞ்சலி யோகசூத்திரம் எனும் நூலின் ஆசிரியர்
பயாசி : புத்தருக்குப் பின் வந்த பொருள்முதல்வாதி.
திரிபிடகம் : தொடக்க கால புத்த தத்துவ நெறிமுறை இலக்கியத் தொகுப்புகள்.
பிரபாசந்திரர் : கி. பி. 9வது நூற்றாண்டில் வாழ்ந்த சமண சமய தர்க்கவாதி.
பிரபாகர மீமாம்சம் : கி. பி. 7வது நூற்றாண்டில் வாழ்ந்தவர் பிரபாகரர். மீமாம்சம்எனும் தத்துவவியல் கொள்கையை பரப்பியவர்.
பிரக்ஞபாரமிதா சூத்ரம் : மகாயான புத்தமத சூத்ரங்களில் ஒன்று.
பிரக்ஞ - ப்ரதீபா : பாவவிவேகர் என்பார் எழுதியது. மாத்யமக புத்த தத்துவம் பற்றியது.
பிரகரண - பஞ்சிகம் : சாலிகநாதர் எழுதியது. பிரபாகரரின் கருத்துகளுக்கு முக்கிய விளக்க நூல்.
பிரமாண சமுக்காயம் : திக்நாகர் எழுதியது. புத்தமத தர்க்கவியல் பற்றிய அடிப்படை நூல்.
பிரமாண - வார்த்திகா : தர்மகீர்த்தி எழுதியது.
பிரசன்ன - பாதா : சந்திரகீர்த்தி எழுதியது. மாத்யமிக காரிகை பற்றிய முக்கியமான விளக்க நூல்களில் ஒன்று.
பதார்த்த - தர்ம - சங்கிரகம் : கி. பி. 5வது நூற்றாண்டில் வாழ்ந்த பிரசஸ்தபாதா என்பவர் எழுதியது.
புரந்தரர் : லோகாயத தத்துவவாதி. (பொருள்முதல்வாதி)
பூர்வங்கள் : தொடக்க கால சமணர்களின் புனித இலக்கியம்.
ராஜசேகர சூரி : சமண சமய தத்துவ ஆசிரியர். கி. பி. 1340ல் வாழ்ந்தவர்.
ராமாயணம் : இந்தியாவின் புகழ்பெற்ற இரண்டு இதிகாசங்களில் ஒன்று. கி. மு. 3வது நூற்றாண்டில் உருவானது. இப்போது நாம் பார்க்கின்ற வடிவம் கி. பி. இரண்டாம் நூற்றாண்டில் உருவானது.
இராவண-பாஷ்யம்: தொடக்க கால வைசேடிகம் நூல்களில் ஒன்று.
ரமணர் : காலம் 1879-1950, அத்வைத வேதாந்தி. “உள்ளவை நாற்பது” போன்ற அத்வைத வேதாந்த நூல்களை எழுதியவர்.
ருக் வேதம் : வேத நூல்களில் மிகப்பழமையானதும் முக்கியமானதும் ஆகும். இதன் காலம் கி. மு. 1500 - 1100 ஆகும்.
ரிஜ்விமாலா : சாலிகநாதர் என்பவர் எழுதியது. பிரபாகரின் பிரஹதி என்ற நூல் பற்றிய விளக்க நூல்.
சபரர் : கி.பி. 400ல் வாழ்ந்தவர். மீமாம்சம் பற்றிய விளக்க நூல். இன்றும் நம்மிடையே உள்ள மிகப் பழமையான இந்நூலை எழுதியவர் சபரர்.
சபர பாஷ்யம் : மீமாம்சம் குறித்து விளக்க நூலை எழுதியவர் சபரர்.
சத்-தர்சன-சமுக்காயம் : இந்தியத் தத்துவங்களின் தொகுதி. ஹரிபத்ரர் எழுதியது.
சத்தர்ம-புண்டரீகம் : மகாயான பௌத்த சமய சூத்திர நூல்.
சாலிகநாதர் : கி. பி. 7 அல்லது 8-வது நூற்றாண்டை ஒட்டி வாழ்ந்தவர். பிரபாகரரின் தத்துவங்கள் பற்றி எழுதப்பட்ட விளக்கங்களில் சாலிகநாதரின் விளக்கங்கள் புகழ் பெற்றது.
சமாதிராஜா : மகாயான பௌத்த சமய சூத்திர நூல்.
சமந்தபத்ரா : முற்காலத்திய சமண சமய தத்துவவாதி.
சாம வேதம் : நான்கு வேதங்களில் மூன்றாவது. சடங்குகளின் போது பாடப்படும் பாடல்கள் கொண்டது. இதனை தொகுத்தவர் ஜைமினி ரிஷி.
சங்கரர் : கி. பி.788 - 820இல் வாழ்ந்த அத்வைத வேதாந்திகளில் மிக முக்கியமானவர். இவர் தத்வ போதம், விவேக சூடாமணி, பஜ கோவிந்தம், ஆத்ம போதம், முதலிய நூல்கள் இயற்றியவர். மேலும் முக்கிய பத்து உபநிடதங்களுக்கும் மற்றும் பிரம்ம சூத்திரம் ஆகியவற்றுக்கும் பாஷ்யம் (விளக்க உரை) எழுதியவர்.
சாங்கியம் : மிகப் பழமையான இந்திய தத்துவப் பிரிவுகளில் ஒன்று. சாங்கியம் இத்தத்துவத்தை நிறுவியவர்.
சாங்கிய-காரிகா : ஈஸ்வர கிருஷ்ணர் எழுதியது. சாங்கியம் பற்றி இன்றும் நம்மிடையே உள்ள மிகப் பழமையான நூல் இதுவே.
சாங்கிய-ப்ரவசன-பாஷ்யா : விஞ்ஞான பிட்சு என்பவர் எழுதியது. சாங்கிய சூத்திரம் பற்றிய விளக்க நூல்.
சாங்கிய-சூத்திரம் : மத்திய காலத்தின் இறுதிப் பகுதியில் எழுதப்பட்ட சாங்கியம் பற்றிய நூல்.
சாங்கிய-தத்துவ-கவ்முதி : வாசஸ்பதி மிஸ்ரர் எழுதியது. சாங்கிய காரிகா எனும் நூலின் விளக்க உரை நூல் இது.
சங்கபத்ரா : வசுபந்துவுக்கு பிறகு வைபாடிகம் பௌத்தப் பிரிவின் தத்துவவாதி.
சஞ்சய பெலத்திட்டா : புத்தர் காலாத்தில் வாழ்ந்த கடவுள் மறுப்புவாதி.
சாந்திதேவா : கி. பி. 7வது நூற்றாண்டில் வாழ்ந்த மகாயான புத்தவியலை பரப்பியவர்.
சர்வ-தர்சன-சங்கிரகம் : மாதவர் எழுதிய இந்திய தத்துவவியல்கள் பற்றிய மிகப் புகழ் பெற்ற தொகுப்பு.
சர்வாஸ்தி-வாதம் : “எல்லாமும் எப்போதும் உயிருடன் உள்ளது” என்ற புத்தவியல் கருத்தியல் கொள்கையை விளக்கும் நூல்.
சாயனர் : கி. பி. 14ஆம் நூற்றாண்டில் விசயநகரப் பேரரசில், முதலாவது புக்கா ராயன் காலத்தில் வாழ்ந்தவர். நான்கு வேதங்களைப் பற்றி விரிவான விளக்க நூல்கள் எழுதியவர். இன்று நாம் படிப்பது இவரது வேத விளக்க நூல்களே.
சித்தசேனர் : தொடக்ககால சமண சமய தத்துவவாதி.
சிக்ஷா சமுக்காயம் : சாந்தி தேவர் எழுதிய மகாயான பௌத்த சமயத்தை பரப்ப உதவிய கவிதை நூல்.
சுலோக வார்த்திகா : குமரிலபட்டர் எழுதிய முக்கிய தத்துவவியல் நூல்.
ஸ்புதார்த்த-அபிதம்ம-கோசாம்-வியாக்யா : யசோமித்ரர் எழுதியது. அபிதம்ம கோசம் பற்றிய விளக்க நூல்.
ஸ்தவீரவாதிகள் : புத்தவியல் கருத்தியலை பின்பற்றிய மிகப்பழமையான தொண்டர்கள்.
சுவேதாம்பரர் : சமண சமயத்தின் ஒரு பெரும் பிரிவினர்.
ஸ்ரீகந்தா : பிரம்ம சூத்திரம் எனும் வேதாந்த நூலுக்கு விளக்கம் எழுதியவர்.
சூன்யவாதம் : மாத்யமிக புத்தவியலாளர்களின் தத்துவக்கொள்கை. அதாவது “ உண்மை என்பது வெற்றிடமே “.
சுரேஷ்வரர் : ஆதிசங்கரரின் காலத்தில் வாழ்ந்தவர். சங்கரரின் சீடர். சங்கர அத்வைத வேதாந்திகளில் வேதாந்தங்களைப் பற்றி விளக்கம் எழுதியவர்களில் முதன்மையானவர்.
சுத்த பீடகம் : தொடக்க கால புத்த நெறிமுறை இலக்கியத் தொகுப்புகள் அடங்கிய மூன்று நூல்களில் ஒன்று.
தந்திர-வார்த்திகா : மீமாம்ச தத்துவம் பற்றி குமரிலபட்டர் எழுதியது.
தர்க்க-ரகஸ்ய-தீபிகா : சத்-தர்சண-சமுக்காயம் எனும் நூல் பற்றி குணரத்ணா என்பவர் எழுதிய விளக்க நூல்.
தர்க்க-சங்கிரஹா : அன்னம பட்டர் என்பவர் நியாய-வைசேஷிகம் தத்துவம் பற்றி எழுதிய பிரபலமான நூல்.
தத்துவார்த்த அதிகாம சூத்திரம் : உமாஸ்வாதி எழுதியது. சமண சமயம் பற்றி தொடக்க காலத்தில் எழுதப்பட்ட முறையான விளக்க நூல்.
தத்துவ சிந்தாமணி : கங்கேசர் எழுதியது. புதிய நியாயா தத்துவத்தின் மூல நூல்.
தத்துவ சங்கிரகம் : சந்திராக்சிதா என்பவர் எழுதிய புத்த தத்துவ நூல்.
தத்துவ வைசாரதி : வாசஸ்பதி மிஸ்ரர் என்பவர் பிரம்ம சூத்திரம் எனும் வேதாந்த நூலுக்கு எழுதிய விரிவான விளக்க நூல்.
தத்வோபப்ளவசிம்மம் : ஜெயராசி பட்டர் எழுதிய நூல். யதார்த்த நிலை மீது ஏற்படும் தீவிர சந்தேகம் பற்றிய நூல். பொருள்வாதிகள் எழுதியதாக தவறாக கருதப்படுவது இந்நூல்.
துப்திகா : குமாரில பட்டர் எழுதிய மீமாம்ச தத்துவ நூல்.
உதயணா : கி. பி. 10ஆம் நூற்றாண்டில் வாழ்ந்தவர். நியாய - வைவேஷிக தத்துவத்தின் பழைய வடிவம் பற்றி போதித்தவர்களில் இறுதியானவர்.
உத்யோதகாரர் : வாத்சாயனர் எழுதிய நியாய சூத்ரம் எனும் நூலுக்கு விளக்கம் எழுதியவர். கி. பி. 6 அல்லது 7வது நூற்றாண்டில் வாழ்ந்தவர்.
உபநிஷத்துக்கள் : நான்கு வேதங்களின் இறுதியில் வரும் இறையியல் அல்லது மெய்யியல் தொடர்பான தத்துவ நூல்கள் என்பதால் இதனை வேதாந்தம் என்றும் உத்தர மீமாம்சம் என்றும் அழைப்பர். இவைகள் பிரம்மத்தைபற்றியும், பிரபஞ்சம் பற்றியும், பிரபஞ்சம் மித்யா எனும் நிலையாமை என்றும், சீவ-பிரம்ம ஐக்கிய தத்துவத்தையும் வலியுறுத்தும் நூல்கள். ஆதிசங்கரர் பத்து முதன்மையான உபநிஷத்துகளுக்கு பாஷ்யம் (விளக்கம்) எழுதியுள்ளார். சங்கரருக்குப் பின் வந்தவர்களில் இராமானுசர் மற்றும் மத்வர் ஆகியோர் பாஷ்யம் எழுதியுள்ளனர்.
உமாஸ்வாதி : கி. பி. முதலாம் நூற்றாண்டில் வாழ்ந்தவர். சமண சமயத்திற்கு தொடக்க காலத்தில் முறையான வடிவம் கொடுத்தவர்.
வாசஸ்பதி மிஸ்ரர் : கி. பி. ஒன்பதாம் நூற்றாண்டில் வாழ்ந்தவர். சாங்கியம், யோகம், நியாயம், மீமாம்சம், அத்வைத வேதாந்தம் போன்ற பலதரப்பட்ட தத்துவங்களுக்கு இவர் எழுதிய விளக்கங்கள் மிக முக்கியமானவை.
வைபாடிகம் : புத்தவியல் கருத்தியல் அடங்கிய நூல்.
வைசேஷிகம் : பட்டறிவின் அடிப்படையிலான உள்ளமைவியல் குறித்த இந்தியத் தத்துவம்.
வைசேசிக சூத்ரம் : வைசேசிக தத்துவத்தின் நிறுவனரான கணாதர் என்பவரால் எழுதப்பட்ட வைசேசிக தத்துவத்தின் அடிப்படை நூல்.
வல்லபர் : 15வது நூற்றாண்டில் வாழ்ந்தவர். பிரம்ம சூத்திரத்திற்கு ஆத்திக அடிப்படையில் விளக்கம் அளித்தவர்.
வாசுதேவ சார்வபா உமா : கி. பி. 15 மற்றும் 16வது நூற்றாண்டிற்கு இடைப்பட்டவர். நவ நியாயம் எனும் தத்துவத்தை வங்காளத்தில் அறிமுகம் செய்தவர்.
வசுபந்து : கி. பி. 5ஆம் நூற்றாண்டில் வாழ்ந்த பௌத்த அறிஞர். சௌத்திராந்திக யோகசாரம் எனும் பௌத்த தத்துவத்தை நிறுவியவர்.
வாத்சாயனர் : கி. பி. 4-வது நூற்றாண்டில் வாழ்ந்தவர். இவர் எழுதிய பழமையான நியாய சூத்திரம் எனும் நூல் இன்னும் நம்மிடையே உள்ளது.
வேதம் : இந்துசமயத்தின் புனித நூல். மிக விரிவான இலக்கியத் தொகுப்பு. இந்தோ-ஐரோப்பிய மொழிகளில் மிகப்பழமையானது. இதனை ருக் வேதம், யசுர்வேதம், சாம வேதம் மற்றும் அதர்வண வேதம் என்று நான்காக தொகுக்கப்பட்டுள்ளது. ஒவ்வொரு வேதத்தின் இறுதியில் அமைந்துள்ள பகுதிகளுக்கு வேதாந்தம் அல்லது உபநிசத்துக்கள் என்பர்.
வேதாந்தம் : வேதத்தின் இறுதிப் பகுதியில் அமைந்துள்ளதால் இதனை உத்தர மீமாம்சம் என்பர்.
வேதாந்த சூத்திரம் : இதனையே பிரம்ம சூத்திரம் என்றும் பிட்சு சூத்திரம் என்றும் அழைப்பர்.
வேதாந்த சாரம் (நூல்) : 18-வது நூற்றாண்டில் வாழ்ந்த சதானந்தர் என்பவர் உபநிடதங்களின் சாரத்தை இந்நூலில் எளிமையாக விளக்கியுள்ளார்.
விதி-விவேகா : மந்தன மிஸ்ரர் எழுதியது. பாட்ட மீமாம்சம் பற்றிய நூல்.
வித்யானந்தா : சமண சமய தர்க்கவியல்வாதி.
வித்யாரண்யர் : விசயநகரப் பேரரசு தோண்றக் காராணமானவர். உபநிடதங்களின் தெளிவுரையாக இவர் எழுதிய பஞ்ச தசீ எனும் அத்வைத வேதாந்த விளக்க நூல் மிகவும் பிரபலமானது. மேலும் சிருங்கேரி மடாதிபதியாகவும் திகழ்ந்தவர். சிறந்த அத்வைத வேதாந்தி
விஞ்ஞான பிட்சு : கி. பி. 16வது நூற்றாண்டில் வாழ்ந்தவர். சாங்கிய தத்துவத்தை பின்பற்றிய ஆன்மிகவாதி.
விஞ்ஞான-வாதம் : அகநிலைக் கருத்துக் கொள்கை. புத்தவியலின் யோககார கருத்தியலின் தத்துவக் கொள்கை.
விஞ்ஞாப்திமாத்ரா சித்தி : வசுபந்து எழுதியது. விஞ்ஞான வாதத்திற்கு ஆதரவான தத்துவக் கொள்கை கொண்ட நூல்.
விநயபிடகம் : தொடக்க கால புத்த சமய மூன்று நூல்களில் ஒன்று. புத்த துறவற நெறிகள் விளக்குவது.
விசிட்டாத்துவைதம் : முழுமுதற் கொள்கை. இராமானுஜரின் வேதாந்த கருத்தியலின் தத்துவப் பார்வை கொண்டது.
விருத்திகாரர் : மீமாம்ச சூத்திரம் பற்றி தொடக்க காலத்தில் விளக்கியவர்களில் ஒருவர் எனச் சபரர் சுட்டுகிறார்.
விவேகசூடாமணி (நூல்): ஆதிசங்கரர் எழுதியது.
யோகா சூத்ரம் : மனிதனுக்கும் அப்பாற்பட்ட சக்திகளை அடைய மேற்கொள்ளப்படும் ஒரு பண்டைய பயிற்சி முறை. பதஞ்சலி முனிவர் இதனை அறிமுகப்படுத்தியவர்.
யோககாரம் : மைத்ரேயநாதர் மற்றும் அசங்கர் ஆகியோர் நிறுவிய மகாயான புத்த தத்துவ கருத்தியல் எண்ணங்களே உண்மை என்பது இவர்கள் கொள்கை.
பதஞ்சலி யோக சூத்திரம் : பதஞ்சலி முனிவர் இத்தத்துவத்திற்கு ஆசிரியர். இவரின் பதஞ்சலியோக சூத்திரம் எனும் நூல் உலகளவில் பெருமை பெற்றது.
யாக்யவல்க்கியர் : உபநிடதங்கள் பற்றி போதித்த முக்கிய தத்துவவாதி. இவரது மனைவி மைத்ரேயி கூட ஒரு வேதாந்தி ஆவர்.
யாக்ஞயவல்கிய ஸ்மிருதி : கி. மு. 100க்கும் 300வது ஆண்டுகளுக்கு இடைப்பட்டது.
யசுர்வேதம் : பண்டைய நான்கு வேதங்களில் மூன்றாவதாகும். வேத சடங்குகள் பற்றிய விளக்க நூல். இதனை தொகுத்தவர் வைசம்பாயனர்.
யசோமித்ரா : வசுபந்துவின் அபிதம்ம கோசம் நூலுக்கான விளக்க நூல் எழுதியவர்.
யசோவிஜயா : சமண சமய தர்க்கவியல்வாதி.
வெளி இணைப்புகள்
பகுப்பு:இந்திய மெய்யியல் பகுப்பு:வைதிக மெய்யியல்கள் பகுப்பு:இந்துத் தத்துவங்கள் பகுப்பு:சமசுகிருத நூல்கள் பகுப்பு:இந்து சமய நூல்கள் பகுப்பு:நூற்பட்டியல்கள் பகுப்பு:இந்தியப் பட்டியல்கள் பகுப்பு:சமயம் தொடர்பான பட்டியல்கள்
மஞ்சள் கன்னச் சிட்டு
மஞ்சள் கன்னச் சிட்டு (yellow-cheeked tit) என்பது வெள்ளைச் சிட்டு வகையைச் சேர்ந்த ஒரு பறவையாகும். இப்பறவை வங்கதேசம், பூட்டான், சீனா, ஆங்காங், இந்தியா, லாவோஸ், பர்மா, நேபாளம், தாய்லாந்து, வியட்னாம் ஆகிய நாடுகளில் காணப்படுகிறது.
விளக்கம்
இபபறவை சற்று மெல்லிய கறுப்பும், வெள்ளையும் கலந்த நிறத்திலும் வயிற்றுப் புறத்திலும், கன்னப்பகுதியிலும் மஞ்சள் நிறத்தில் இருக்கும்.
மேற்கோள்கள்
பகுப்பு:இந்தியப் பறவைகள் பகுப்பு:வங்காளதேசப் பறவைகள் பகுப்பு:சீனப் பறவைகள் பகுப்பு:நேபாளப் பறவைகள்
தேசிய நெடுஞ்சாலை 40 (இந்தியா)
தேசிய நெடுஞ்சாலை 40 (National Highway 40 (India)), என்பது முன்னர் தேசிய நெடுஞ்சாலையாக இருந்த 4 மற்றும் 18 ஆகியவற்றின் பகுதிகளின் இணைவுச் சாலையாகும். இது இந்தியாவின் தேசிய நெடுஞ்சாலை ஆகும். இந்த நெடுஞ்சாலை கர்னூலில் தேசிய நெடுஞ்சாலை 44 சந்திப்பில் தொடங்கிக் கடப்பா மற்றும் சித்தூர் வழியாகத் தமிழ்நாட்டின் இராணிப்பேட்டையில் முடிவடைகிறது. இது ராயலசீமா விரைவு நெடுஞ்சாலை என்றும் அழைக்கப்படுகிறது. கர்னூலுக்கும் கடப்பாவுக்கும் இடையே இந்த நெடுஞ்சாலை நான்கு வழிச்சாலையாக மாற்றப்பட்டுள்ளது.
வழித்தடம்
இது கர்னூலில் தொடங்கி நந்தியால், அல்லகத்தா, மைடுகூர், கடப்பா, ராயச்சோட்டி, பைலேரு, சித்தூர் வழியாகச் சென்று ராணிப்பேட்டையில் முடிகிறது. இந்த நெடுஞ்சாலையின் மொத்த நீளம் 381 கி. மீ. ஆகும். இதில் 236.74 கி. மீ. தூரம் ஆந்திராவிலும் மற்றும் 27.00 km தமிழ்நாட்டிலும் செல்கிறது.
கர்னூல் ↔ நந்தியால் ↔ அல்லகத்தா ↔ மைடுகூர் ↔ கடப்பா ↔ ராயச்சோடி ↔ பிலேரு ↔ சித்தூர் ↔ ராணிப்பேட்டை
மேற்கோள்கள்
பகுப்பு:இந்திய தேசிய நெடுஞ்சாலைகள்
சர்வாங்காசனம்
சர்வாங்காசனம் (Sarvangasana) ஓர் உடற்பயிற்சியாக நவீன யோகாவில் தலைகீழ் ஆசனமாகப் பின்பற்றப்படுகிறது. தோள்பட்டை ஆதரவுடன் தலைகீழாக நிற்கும் நிலையை இந்த ஆசனம் குறிப்பிடுகிறது. சர்வம், அங்கம், ஆசனம் ஆகிய 3 வடமொழிச் சொற்களின் கூட்டுச் சொல்தான் சர்வாங்காசனம் எனப்படுகிறது. சர்வம் என்றால் அனைத்து என்றும் அங்கம் என்றால் உறுப்பு என்றும் ஆசனம் என்றால் நிலை என்றும் பொருள் வழங்கப்படுவதால் உடல் முழுதும் பயிற்சியில் ஈடுபடும் முறைதான் சர்வாங்கசனம் ஆகும்.
சர்வாங்காசனத்திற்கு அனைத்து ஆசனங்களுக்கும் "ராணி" அல்லது "தாய்" என்று செல்லப்பெயர் சூட்டப்பட்டுள்ளது
மேற்கோள்கள்
பகுப்பு:யோகாசனங்கள்
சம்சாத்து உசைன்
சம்சாத்து உசைன் (Shamshad Hussain) இந்தியாவைச் சேர்ந்த ஓர் ஓவியர் ஆவார். 1946 ஆம் ஆண்டில் இவர் பிறந்தார். மக்புல் ஃபிதா உசைன் எனப்படும் எம்.எஃப் உசைனின் மகனாகவும் இவர் அறியப்படுகிறார்.
ஆரம்ப கால வாழ்க்கை
சம்சாத்து 1946 ஆம் ஆண்டு மும்பையில் பிறந்தார்
பரோடா நுண்கலை கல்லூரியில் பயின்றார், அங்கு ஓவியத்தில் பட்டய வகுப்பில் படித்தார். பின்னர் இவர் இலண்டனில் உள்ள இராயல் கலைக் கல்லூரியில் படித்தார்,  கலை பற்றிய எனது பார்வை இங்கிருந்த நேரந்தான் மாற்றியது" என்று உசைன் ஒரு நேர் காணலில்  கூறினார்.
தொழில்
இவரது முதல் தனி கண்காட்சி 1968 ஆம் ஆண்டில் நடந்தது. இந்தக் கண்காட்சியில்தான் உசைன் தனது முதல் ஓவியத்தை 50 ரூபாய்க்கு விற்றார். 2015 ஆம் ஆண்டு அக்டோபர் மாதம் 24 ஆம் தேதியன்று இவர் இறந்தார்.
விருதுகள்
1983 ஆம் ஆண்டில் சம்சாத்து லலித் கலா அகாடமியின் தேசிய விருதை வென்றார்.
மேற்கோள்கள்
பகுப்பு:2015 இறப்புகள் பகுப்பு:1946 பிறப்புகள் பகுப்பு:மகாராட்டிர மக்கள் பகுப்பு:இந்திய ஓவியர்கள்
சின்னியம்பாளையம் மாரியம்மன் கோயில்
சின்னியம்பாளையம் மாரியம்மன் கோயில் தமிழ்நாட்டில் கரூர் மாவட்டம், சின்னியம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிளிக்கா
பிளிக்கா (Flicka) 2006-ல் வெளிவந்த பிரித்தானிய-அமெரிக்கத் திரைப்படம். இதனை இயக்கியவர் ‘மைக்கேல் மேயர்’.
கதைச் சுருக்கம்
‘கேட்டி’ ஒரு பதின்வயதுப் பெண்.அவளுக்கு படிப்பில் நாட்டமில்லை. தனது தகப்பனாரின் குதிரைப்பண்ணையை நிர்வகிக்க வேண்டும் என்பதே அவள் கனவு. அவள் விருப்பத்திற்கு மாறாக அவளது தந்தை ராப்,கேட்டியை ‘உண்டு உறைவிடப்பள்ளியில்’ சேர்க்கிறார். பள்ளித் தேர்வில் ஒன்றும் எழுதாமல் வெற்றுத் தாளை கொடுத்து விட்டு கோடை விடுமுறைக்கு வீட்டுக்கு வருகிறாள். பெற்றோரும், சகோதரன் ஹாவர்டும் கேட்டியை வரவேற்று கொண்டாடுகிறார்கள்.
கேட்டி தந்தைக்கு தெரியாமல் பண்ணையில் இருக்கும் குதிரைகளுடன் நேரத்தை செலவிடுகிறாள். பண்ணைக்கு புதிதாக வந்த ஒரு முரட்டுக்குதிரையை யாராலும் அடக்க முடியவில்லை. அந்த முரட்டுக்குதிரையை இரவு நேரங்களில் யாருக்கும் தெரியாமல் அடக்கி பழக்கி தன்வயப்படுத்துகிறாள். அதற்கு ‘பிளிக்கா’ என பெயரிட்டு பாசத்துடன் பழகுகிறாள்.. ஆரம்பத்தில் முரட்டுதனமாக எதிர்த்தாலும், கேட்டியின் அன்பைப் புரிந்துகொண்டு “பிளிக்கா’ நெருக்கமாகிறது.
கேட்டி தேர்வில் ஒன்றும் எழுதாமல் வெளியேறியதை பள்ளி நிர்வாகம் ராப்பிற்கு தெரிவிக்கிறது. ராப் ‘கேட்டியை’ கண்டிக்கிறார். கேட்டியின் தாயாரும் சகோதரனும் கேட்டிக்கு ஆதரவு அளிக்கிறார்கள். ஹாவர்ட் கேட்டியிடம் தான் கல்வி கற்க ஆசைப்படுவதாக தெரிவிக்கிறான்.
அச்சமயத்தில் பிளிக்காவை விற்க திட்டமிடுகிறார் ராப். கேட்டியும், ஹாவர்டும் பிளிக்காவை விற்க எதிர்ப்பு தெரிவிக்கிறார்கள். ஆனால் ராப் பிள்ளைகளின் விருப்பத்தை நிறைவேற்றினாரா?
மேற்கோள்கள்
பகுப்பு:2006 திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் குதிரை பகுப்பு:ஆங்கிலத் திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள் பகுப்பு:அமெரிக்கத் திரைப்படங்கள்
தமிழர் நாடகக் கலை
தமிழர் மரபில் தோன்றி வளர்ந்து நிலைபெற்று நிற்கும் நாடகக்கலையை தமிழர் நாடகக்கலை எனலாம். தமிழ் மரபில் கதை தழுவிவரும் ஆட்டத்தைக் கூத்து என்பர். வசனத்தில் பெரும்பாலும் அமைவதை நாடகம் என்பர். கூத்தும் நாடகமும் நெருக்கமுடைய கலைகள். இவை தமிழர் சூழமைவு கதைகளையும், அழகியலையும், கலைநுட்பத்தையும் வெளிப்படுத்துகின்றன.
வரலாறு
முதன்மைக் கட்டுரை தமிழ் நாடக வரலாறு
இயல், இசை, நாடகம் என்று முத்தமிழ்களில் ஒன்றாக நாடகத்தை முன்னிறுத்தி தொன்று தொட்டு தமிழர் நாடகக்கலையில் ஈடுபட்டு வருகின்றனர். தொல்காப்பியம், சிலப்பதிகாரம் போன்ற நூல்களில் நாடகம் பற்றி பல குறிப்புகள் உண்டு. எடுத்துக்காட்டாக சிலப்பதிகாரத்தில் தரப்பட்டிருக்கும் நாடக அரங்கம் பற்றிய குறிப்பு பின்வருமாறு: இக்குறிப்பு தமிழர் அன்றே நாடகத்தின் பல கூறுகளை கவனித்து நாடகம் போட்டதைக் குறிக்கலாம்.
நூல்நெறி மரபின் அரங்கம் அளக்கும் கோலளவு இருப்பத்து நல்விர லாக எழுகோல் அகலத்து எண்கோல் நீளத்து ஒருகோல் உயரத்து உறுப்பின தாகி உத்திரப் பலகையோடு அரங்கின் பலகை வைத்த இடைநிலம் நாற்கோ லாக ஏற்ற வாயில் இரண்டுடன் பொலியத் தோன்றிய அரங்கில்....
ஈழத்தமிழ் நாடகங்கள்
முதன்மைக் கட்டுரை: ஈழத்தமிழ் நாடகங்கள்
ஈழத்துத் தமிழ் நாடகங்களை மரபுவழி நாடகங்கள், நவீன நாடகங்கள் என்ற இரு பெரும் பிரிவுகளுக்குள் அடக்கலாம். பண்டைய கூத்து முறைப்படி அமைந்த நாடகங்களே மரபு வழி நாடகங்களாகும். ஆங்கிலேயர் வருகையின் பின்னர் வந்து புகுந்த வசனம் பேசி நடிக்கும் நாடகங்களும் அதையொட்டிப் பின்னர் எழுந்த நவீன பாணி நாடகளும் நவீன நாடகங்களாகும்.
வெளி இணைப்புகள்
பகுப்பு:நாடகம் பகுப்பு:தமிழ் நாடகம்
பிரதேச செயலாளர் பிரிவுகளின் பட்டியல் - வட மாகாணம், இலங்கை
இலங்கையின் வட மாகாணம், யாழ்ப்பாணம், கிளிநொச்சி, முல்லைத்தீவு, மன்னார், வவுனியா ஆகிய 5 மாவட்டங்களை உள்ளடக்கியுள்ளது. இவற்றில் மொத்தம் 30 பிரதேச செயலாளர் பிரிவுகள் அடங்கியுள்ளன. இவற்றுள் யாழ்ப்பாண மாவட்டத்தில் 14 பிரிவுகளும், கிளிநொச்சியில் 4 பிரிவுகளும், முல்லைத்தீவு, மன்னார் ஆகிய மாவட்டங்கள் ஒவ்வொன்றிலும் 5 பிரிவுகளும், வவுனியாவில் 4 பிரிவுகளும் உள்ளன. இவற்றின் பட்டியலைக் கீழே காணலாம்.
யாழ்ப்பாண மாவட்டம்
thumb|400px|right|யாழ்மாவட்டப் பிரதேச செயலாளர் பிரிவுகள்
இவற்றையும் பார்க்கவும்
பகுப்பு:வட மாகாணம், இலங்கை பகுப்பு:இலங்கை தொடர்பான பட்டியல்கள் பகுப்பு:இலங்கை பிரதேச செயலாளர் பிரிவுகளின் பட்டியல்கள்
ஜம்மு காஷ்மீர் அரசு
ஜம்மு காஷ்மீர் அரசு என்பது சம்மு காசுமீர் யூனியன் பிரதேசத்தை ஆளும் அமைப்பாகும். இது சட்டம் இயற்றும் பிரிவு, நீதித் துறை, செயலாக்கப் பிரிவு ஆகிய மூன்று பிரிவுகளைக் கொண்டது. இந்த மாநிலம் இரு தலைநகரங்களைக் கொண்டது. கோடை காலத்தில் ஸ்ரீநகரிலும், மழைக்காலத்தில் ஜம்முவிலும் சட்டமன்றக் கூட்டத் தொடர்கள் நடத்தப்படும்.
2019 ஜம்மு காஷ்மீர் மறுசீரமைப்புச் சட்டத்தின் கீழ் ஜம்மு காஷ்மீர் மாநிலத்தை ஜம்மு காஷ்மீர் ஒன்றியப் பகுதி மற்றும் லடாக் ஒன்றியப் பகுதி என இரண்டாகப் பிரிக்கப்பட்டது. 31 அக்டோபர் 2019 அன்று கிரீஷ் சந்திர முர்மு ஜம்மு காஷ்மீர் ஒன்றியப் பகுதியின் முதல் துணைநிலை ஆளுநராக பொறுப்பு ஏற்றுக்கொண்டது முதல் ஜம்மு காஷ்மீர் ஒன்றியப் பகுதி முறைப்படி செயல்படத்துவங்கியது.
சட்டம் இயற்றும் பிரிவு
சட்டமன்றத்தில் 89 உறுப்பினர்கள் உள்ளனர்.
செயலாக்கம்
மத்திய அரசின் அறிவுரையின்படி இந்தியக் குடியரசுத் தலைவர் ஆளுநரை நியமிப்பார். மாநில அரசின் தலைவராக துணைநிலை ஆளுநர் கருதப்பட்டாலும், இந்த பதவிக்கு அதிக அதிகாரம் இல்லை. மக்களால் தேர்ந்தெடுக்கப்பட்ட சட்டமன்ற உறுப்பினர்கள் தங்களுக்குள் ஒருவரை முதல்வராக தேர்ந்தெடுப்பர். இவருக்கு மாநில அரசில் அதிக அதிகாரம் இருக்கும்.
இணைப்புகள்
பகுப்பு:ஜம்மு காஷ்மீர் அரசு பகுப்பு:இந்திய மாநிலங்களின் அரசுகள்
இ. இக்கண்ட வாரியர்
இக்கண்ட வாரியர் (Ikkanda Warrier) (மலையாளம்;ഇക്കണ്ട വാര്യര്) (1890 - 1977) 1948இல் தொடங்கி, இந்தியாவின் கொச்சி மாநிலத்தின் மூன்றாவதும் கடைசி பிரதமராகவும் இருந்தார்.
ஆரம்ப கால வாழ்க்கை
வாரியர் 1890இல் திருச்சூரிலுள்ள ஒல்லூர் இடக்குன்னி வாரியர் குடும்ப உறுப்பினராகப் பிறந்தார். இரிஞ்ஞாலகுடா, எர்ணாகுளம், திருச்சூரில் ஆரம்பக் கல்வியை முடித்த பிறகு, எர்ணாகுளம் மகாராஜா கல்லூரியில் இடைநிலை தேர்வில் தேர்ச்சி பெற்றார். பின்னர், சென்னை கிறித்துவக் கல்லூரியில் இளங்கலையையும், சென்னை டாக்டர் அம்பேத்கர் அரசு சட்டக் கல்லூரியிலும் திருவனந்தபுரம் சட்டக் கல்லூரியிலும் சட்டம் முடித்த பின்னர், தனது சட்டப் பயிற்சியை திருச்சூரில் ஆரம்பித்தார்.
இந்திய விடுதலை இயக்கம்
சென்னையில் தனது கல்லூரி நாட்களில், இவர் இந்திய சுதந்திரப் போராட்டத்தில் ஈர்க்கப்பட்டார். மேலும், அந்த ஆண்டு சென்னையில் நடைபெற்ற காங்கிரசு மாநாட்டில் தீவிரமாக பங்கேற்றார். காந்திய கொள்கைகளால் ஈர்க்கப்பட்ட இகண்டவாரியார் இந்திய சுதந்திர போராட்டத்தில் முக்கிய பங்கு வகித்தார். 1947இல், கொச்சி ராஜ்ய பிரஜாமண்டலத்தின் தலைவரான இக்கண்டவாரியர் கொச்சியை முடியாட்சியிலிருந்து விடுவிக்க கடுமையாக உழைத்தார். 1948இல், கொச்சி மாநிலம் சுதந்திரம் பெற்று கொச்சியின் முதல் பிரதமரானார். பின்னர் கொச்சி திருவிதாங்கூரில் இணைந்தது. பின்னர், மலபாருடன் இணைத்து 1956இல் கேரள மாநிலத்தை உருவாக்கியது.
அகில இந்திய மாநில மக்கள் மாநாட்டின் தீவிர ஆதரவாளராக இருந்தார். மேலும், அந்த அமைப்பில் பல அலுவல்களை நடத்தினார். இவர் கொச்சியின் திவான் தோ.சங்கர வாரியரின் பேரனாவார். திருச்சூர் மாவட்டத்திலுள்ள பீச்சி அணை, வாழானி அணை, பெரிங்கல்குத்து அணையின் கட்டிடக் கலைஞராகக் கருதப்படுகிறார்.
இறப்பு
இக்கண்டவாரியர், ஜூன் 8, 1977இல் இறந்தார்.
மேற்கோள்கள்
பகுப்பு:கேரள முதலமைச்சர்கள் பகுப்பு:மலையாள அரசியல்வாதிகள் பகுப்பு:1977 இறப்புகள் பகுப்பு:1890 பிறப்புகள்
டாட்டா குழுமம்
டாட்டா குழுமம் (टाटा समूह) என்பது பெரும்திரளாகப் பரவியுள்ள பன்னாட்டு நிறுவனமாகும், இந்நிறுவனம் இந்தியாவின் மும்பை நகரைத் தலைமையிடமாகக் கொண்டது. சந்தை முதலீடு மற்றும் வருவாய் அடிப்படையில், டாட்டா குழுமம் இந்தியாவின் மிகப்பெரிய தனியார் பெருநிறுவன குழுமமாகும். மேலும் இந்நிறுவனம் உலகில் மிகவும் மதிப்புமிக்க நிறுவனங்களில் ஒன்றாக அங்கீகரிக்கப்பட்டுள்ளது. இந்நிறுவனம் இரும்பு, வாகனங்கள், தகவல் தொழில்நுட்பம், தகவல்தொடர்பு, மின்சாரம், தேயிலை மற்றும் மருத்துவ வசதி ஆகிய துறைகளில் பங்குகளைக் கொண்டுள்ளது. டாட்டா குழுமம் ஆறு கண்டங்களில் 85 நாடுகளுக்கும் மேலாக தனது செயல்பாடுகளைக் கொண்டுள்ளது, மேலும் அதன் நிறுவனங்கள் 80 நாடுகளுக்கு அதன் தயாரிப்புகள் மற்றும் சேவைகள் ஆகியவற்றை ஏற்றுமதி செய்கின்றன. டாட்டா குழுமமானது அதன் ஏழு வணிகப் பிரிவுகளில் 114 நிறுவனங்களையும் துணைநிறுவனங்களையும் கொண்டுள்ளது, அவற்றில் 27 வெளிப்படையாக பட்டியலிடப்பட்டுள்ளன. டாட்டா குழுமத்தின் உரிமையில் 65.8% அறக்கட்டளைகளில் மூலம் நடத்தப்படுகின்றன. டாட்டா ஸ்டீல், கோரஸ் ஸ்டீல், டாட்டா மோட்டார்ஸ், டாட்டா கன்சல்டன்சி சர்வீசஸ், டாட்டா டெக்னாலஜீஸ், டாட்டா டீ, டைட்டன் இண்டஸ்ட்ரீஸ், டாட்டா பவர், டாட்டா கம்யூனிகேஷன்ஸ், டாட்டா டெலிசர்வீசஸ் மற்றும் தாஜ் ஹோட்டல்ஸ் உள்ளிட்டவை இந்தக் குழுமத்தின் முக்கிய பங்குவகிக்கின்ற நிறுவனங்கள் ஆகின்றன.
இந்தக் குழுமமானது அதன் நிறுவனர் ஜாம்சேத்ஜி டாட்டாவின் பெயரைக் கொண்டுள்ளது, இவரது குடும்பத்தின் உறுப்பினர் ஒருவர் குழுமத்தின் நிலையான தலைவராக இருக்கின்றார். டாட்டா குழுமத்தின் தற்போதைய தலைவர் ரத்தன் டாட்டா, இவர் ஜே. ஆர். டி. டாட்டாவிடமிருந்து 1991 ஆம் ஆண்டில் பொறுப்பேற்றுள்ளார். மேலும் உலகமய காலகட்டத்தில் இவர் தற்போது முக்கிய சர்வதேச வர்த்தகப் புள்ளிகளில் ஒருவராக உள்ளார். நிறுவனமானது தற்போது குடும்ப வாரிசுகளின் அடிப்படையில் அதன் ஐந்தாம் தலைமுறையில் உள்ளது.
ரெப்யூடேஷன் இன்ஸ்டியூட் மூலமான 2009 ஆண்டின் கருத்துக்கணிப்பில், உலகின் மிகவும் மதிப்புமிக்க நிறுவனங்களில் 11 ஆவது இடத்தை டாட்டா குழுமத்திற்கு வழங்கியது. அந்த கருத்துக்கணிப்பில் 600 உலகளாவிய நிறுவனங்கள் அடங்கியிருந்தன.
= வரலாறு = 1868 ஆம் ஆண்டில் ஜேம்சேட்ஜி நஸ்ஸர்வன்ஜி டாட்டா அவர்கள் ஒரு வர்த்தக நிறுவனத்தை அபின் வர்த்தகத்திற்காக மும்பையில் நிறுவியபோது, டாட்டா குழுமத்தின் தொடக்கம் இருந்ததாக தடமறியமுடியும். அதனைத் தொடர்ந்து 1877 ஆம் ஆண்டில் நாக்பூர் நகரில் எம்பிரஸ் மில்ஸை தொடங்கப்பட்டது. 1903 ஆம் ஆண்டில் வர்த்தகத்திற்காக பாம்பேயில் தாஜ் மஹால் ஹோட்டல் திறக்கப்பட்டது. 1904 ஆம் ஆண்டில் ஜாம்சேட்ஜி இறந்த பின்னர் அவரது மூத்த மகன் சர் தோரப் டாட்டா அவர்கள் குழுமத்தின் தலைவரானார். அவரது பொறுப்பின் கீழ், இந்தக் குழுமமானது இரும்பு உற்பத்தியிலும் (1905) மற்றும் ஹைட்ராலிக் மின் உற்பத்தியிலும் (1910) முதலீடு செய்தது. 1934 ஆம் ஆண்டில் தோரப் டாட்டா இறந்த பிறகு, நவ்ரோஜி சக்லத்வாலா அவர்கள் 1938 ஆம் ஆண்டி வரையில் குழுமத்திற்குத் தலைமையேற்றார். அவர் ஜே.ஆர்.டி டாட்டா அவர்களால் தோற்கடிக்கப்பட்டார். டாட்டா கெமிக்கல்ஸ் (1939), டாட்டா மோட்டார்ஸ் மற்றும் டாட்டா இண்டஸ்ட்ரீஸ் (இரண்டும் 1945), வோல்டாஸ் (1954), டாட்டா டீ (1962), டாட்டா கன்சல்டன்சி சர்வீசஸ் (1968) மற்றும் டைட்டன் இண்டஸ்ட்ரீஸ் (1984) உள்ளிட்ட அவரது நிறுவுதல்களுடன் இந்தக் குழுமமானது குறிப்பிடத்தகுந்த அளவில் விரிவானது. 1991 ஆம் ஆண்டில் ஜே.ஆர்.டி டாட்டா வழியில் ரத்தன் டாட்டா குழுமத்தின் கடமைமிக்க தலைவரானார்.
=நிறுவனங்கள்=
தகவல் அமைப்புகள் மற்றும் தகவல்தொடர்புகள்
= டாட்டா வர்த்தகச் சின்னம் = டாட்டாவின் வர்த்தகச் சின்னமானது வோல்ப் ஓலின்ஸ் கன்சல்டன்சியால் வடிவமைக்கப்பட்டது. வர்த்தகச் சின்னமானது குறிப்பிட்ட பாய்மத்தன்மையைக் குறிக்கின்றது; இது அறிவின் நீரூற்றாக இருப்பதையும் காணலாம்; இது மக்கள் பாதுகாப்பைப் பெறக்கூடிய நம்பகமான மரமாக இருக்கும்.
= அறப்பணி மற்றும் தேசிய கட்டுமானம் = டாட்டா குழுமம் இந்தியாவில் பல தரமான ஆராய்ச்சி, கல்வி மற்றும் கலாச்சார நிறுவனங்களை தொடங்கியும் அவற்றிற்கு நிதியுதவி அளித்தும் உதவிக்கொண்டிருக்கின்றது. இந்தியாவில் இது முன்னணியான மற்றும் அளவுகடந்த மதிப்புமிக்க அறப்பணி செய்யும் பெருநிறுவனங்களில் ஒன்றாக உள்ளது. 2007 ஆம் ஆண்டில் நீண்ட காலமாக அறப்பணி நடவடிக்கைகளில் ஈடுபட்டத்தைக் கௌரவப்படுத்துவதற்காக டாட்டா குழுமத்திற்கு அறிப்பணிக்கான கார்னேகி விருது அளிக்கப்பட்டு கௌரப்படுத்தப்பட்டது. டாட்டா குழுமத்தால் நிறுவப்பட்ட பல கல்விநிறுவனங்களாவன:
= டாடாவின் கையகப்படுத்தல்கள் மற்றும் இலக்குகள் =
= இலக்குகள் =
= வருவாய் = டாட்டா நிறுவனம் அதன் வருமானத்தில் மூன்றில் இரண்டு பங்கினை இந்தியாவிற்கு வெளியேயிருந்து பெறுகின்றது.
= முரண்பாடுகள் மற்றும் சர்ச்சைகள் =
கலிங்காநகர், ஒரிசா
2 ஜனவரி 2006 அன்று, ஒரிசாவின் கலிங்கநகரில் மலைவாழ் கிராமத்தினரின் கூட்டத்தில் காவல்துறையினர் துப்பாக்கிச்சூடு நடத்தினர். டாட்டா ஸ்டீல் தொழிற்சாலைக்காக வரலாற்றுக் காலம் முதல் தாங்கள் சொந்தமாகக் கொண்டிருந்த நிலத்தில் சுற்றுச்சுவர் கட்டுமானத்தை எதிர்த்து கிராமத்தினர் போராடினர். வெட்டுக்காயங்களைக் கொண்ட நிலையில் பல பிணங்கள் அவர்களின் குடும்பங்களுக்குத் திரும்பின. கருத்துக்கூற வேண்டிய நிலையில், இது எதிர்பாராதவிதமாக நடந்த நிகழ்ச்சி என்று டாட்டா அதிகாரிகள் கூறினர். ஆனால் டாட்டா அங்கு தொழிற்சாலை அமைப்பதற்கான திட்டத்தைத் தொடரவிருப்பதாகவும் கூறப்பட்டது.
டோ கிமிக்கல்ஸ், போபால் வாயுக்கசிவு பேரிடர்
2006 ஆம் ஆண்டின் நவம்பர் மாதத்தில், யூனியன் கார்பைடு நிறுவனத்தின் திவாலில் இருந்து காப்பது மற்றும் கார்பைடின் புதிய முதலாளியான டோவ் கெமிக்கல் மூலமாக முன்னேற்றத்திற்கான முதலீடுகள் ஆகிய ரத்தன் டாட்டாவின் சலுகையைக் கண்டு போபால் வாயுக்கசிவு பேரிடரில் தப்பியவர்கள் கடும் கோபமுற்றனர். டாட்டா நிறுவனம் போபாலில் கார்பைடு மூலமான மிகுந்து காணப்படுகின்ற நச்சுக் கழிவுகளை அகற்ற பெருந்தன்மை முயற்சியை வழிநடத்த முனைந்தது. தூய்மைப்படுத்துவதற்காக அமெரிக்கன் எம்.என்.சி இடமிருந்து ரூ. 100 கோடியைப் பெறுவதற்கான கோரிக்கைக்கான டோ கெமிக்கலின் கடனை இந்திய அரசாங்கம் வைத்திருந்த அதே நேரத்தில், நிறுவனத்தின் கடனைத் தக்கவைப்பதற்கான சட்டரீதியான ஏமாற்று வேலையாகவும், இந்தியாவில் டோவ்வின் முதலீடுகளை எளிதாக்கும் நோக்கம் கொண்டதாகவும் டாட்டாவின் சலுகை இருப்பதாக தப்பியவர்களின் குழு கூறியது.
பர்மாவின் இராணுவ ஆட்சிக்கு வழங்குதல்
வன்பொருள்கள் மற்றும் தானியங்கு இயந்திரங்களை பர்மாவின் கொடுமைப்படுத்தும் மற்றும் மக்களாட்சியற்ற இராணுவ நிர்வாகத்திற்கு வழங்கும் உடன்படிக்கைகளை டாட்டா மோட்டார் அறிவித்தது, இது மனித உரிமைகள் மற்றும் குடியரசு அமைபுகளால் விமர்சனத்திற்கு ஆளாகியிருக்கின்றது. 2006 ஆம் ஆண்டின் டிசம்பர் மாதத்தில், மியான்மரின் தலைமை இராணுவ அதிகாரி ஜெனரல். துரா ஷ்வே மான் புனேவில் உள்ள டாட்டா மோட்டார்ஸ் தொழிற்சாலையைப் பார்வையிட்டார். ["மியான்மர் டைஸ்." டிசம்பர் 8, 2008. த டெலிகிராப், கொல்கத்தா, இந்தியா]. 2009 ஆம் ஆண்டில், டாட்டா மோட்டார்ஸ் நிறுவனம் மியான்மரில் டிரக் உற்பத்தியைத் தொடங்கயிருக்கின்ற திட்டங்கள் பற்றி பத்திரிக்கைக்கு அறிவித்தது. ,
சிங்கூரில் நிலம் கையகப்படுத்தல்
மேற்கு வங்காளத்தில் சிங்கூர் சர்ச்சை டாட்டாவின் சமுதாய சாதனையின் மீது மேலும் பல கேள்விகளுக்கு வழிவகுத்தது, நிர்பந்த வெளியேற்றம் போதாத ஈட்டுத்தொகை ஆகியவற்றை எதிர்த்து உள்ளூர் கிராம வாசிகள் மற்றும் பல அரசியல் கட்சிகளின் போராட்டங்களினால் டாட்டாவின் நானோ தொழிற்சாலை இடமாற்றப்பட்டது. போராட்டம் முன்னேற்றமடைந்ததாலும், ஆளும் சி.பி.ஐ.(எம்) அரசாங்கத்தின் ஆதரவில் ஏற்பட்ட முரண்பாட்டாலும், இறுதியில் டாட்டா பாதுகாப்பு காரணங்களுக்காக அந்தத் திட்டத்தை மேற்கு வங்காள மாநிலைத்தை விட்டே வெளியேற்றியது. சிங்கூர் சர்ச்சையானது ரத்தன் டாட்டா பொதுப்படையாக விமர்சிக்கத் தூண்டியபோது, ஏதேனும் சுற்றுச்சூழல் அல்லது சமூக சிக்கல்களைக் கருதியது போது போன்ற சில நிகழ்வுகளில் ஒன்றாக இருந்தது. அங்கு நானோ திட்டத்தை வெற்றிகரமாக அமைக்க வெற்றிகரமாக உதவி, இந்தச் சூழலை விரைவில் தீர்த்ததற்காக குஜராத்தில் தொழிற்புரட்சி கொண்டுவந்த குஜராத் மாநில முதல்வர் நரேந்திர மோடியை தொடர்ந்து ரத்தன் டாட்டா பாராட்டியும் அரவணைத்து சென்றார்.
தாம்ரா துறைமுகம்
சுற்றுச்சூழலின் முன்னர், தாம்ரா துறைமுக சர்ச்சையானது இந்தியாவிலும் டாட்டாவின் உலகளாவிய சந்தைகளிலும் குறிப்பிடத்தகுந்த பரபரப்பைப் பெற்றுத் தந்தது. (‘இந்தியா – தண்ணீரில் டாட்டா தடுமாறியது’, எத்திக்கல் கார்ப்பரேஷன், நவம்பர் 2007, இலண்டன், ஐக்கிய ராச்சியம்)
தாம்ரா துறைமுகக் கட்டுமானமானது குறைந்த அளவிலான உணமை அடிப்படைத் தகவல்களையும் மற்றும் தவறான வழிநடத்தலையும் கொண்டுள்ளது என்றும் கிரீன்பீஸால் நடத்தப்பட்ட போராட்டங்கள் குற்றம் சாட்டின. மேலும் கிரீன்பீஸ் கேவிகளுக்குப் பதிலாக DPCL இன் (தாம்ரா போர்ட் கம்பெனி லிமிட்டேட்) மறுமொழியானது இந்த காரணிகளில் நிலைத்து நின்றது,.
டான்சானியாவில் சோடா பிரித்தெடுத்தல் தொழிற்சாலை
= மேலும் காண்க =
= குறிப்புகள் =
= புற இணைப்புகள் =
பகுப்பு:வணிக நிறுவனங்கள் பகுப்பு:இந்திய வணிக நிறுவனங்கள் பகுப்பு:டாட்டா குழுமம் பகுப்பு:கூகுள் தமிழாக்கம்-நிறுவனங்கள்
எம். முத்துராமன்
'''எம். முத்துராமன்' (M. Muthuraman'') ஓர் தமிழ்த் திரைப்படத் தயாரிப்பாளர் ஆவார். இவர் இருபதுக்கும் மேற்பட்ட தமிழ்த் திரைப்படங்களைத் தயாரித்தார். இவரின் ஒரு வீடு ஒரு உலகம் திரைப்படம் சிறந்த திரைப்படத்துக்கான தமிழக அரசின் விருது பெற்றது.
மறைவு
உடல்நலக் குறைவு காரணமாக சிகிச்சை பெற்று வந்த இவர் தியாகராய நகரில் உள்ள அவரது இல்லத்தில் 2022 சனவரி 11 அன்று அதிகாலை தனது 83 ஆவது அகவையில் காலமானார். இவருக்கு மனைவி சுமங்கலியும், அனு என்ற மகளும் உள்ளனர்.
மேற்கோள்கள்
பகுப்பு:2022 இறப்புகள் பகுப்பு:தமிழ்த் திரைப்படத் தயாரிப்பாளர்கள்
இளங்கோவன் (திரைக்கதை எழுத்தாளர்)
இளங்கோவன் (இயற்பெயர்: தணிகாசலம்) என்பவர் தமிழ் நாட்டைச் சேர்ந்த ஒரு பத்திரிக்கையாளர், திரைப்பட திரைக்கதை, உரையாடல் ஆசிரியர், மற்றும் தயாரிப்பாளராவார்.
இவர் மணிக்கொடி இதழில் துணை ஆசிரியராகவும், பின்னர் புதுமைப்பித்தனுடன் தினமணியில் துணையாசிரியர்களாகப் பணியாற்றியவர். 1937இல் தியாகராஜ பாகவதர் நடித்த அம்பிகாபதி படத்துக்கு உரையாடல் எழுத வாய்ப்பு வந்ததையடுத்து, அப்படத்துக்கு முதன் முதலாக உரையாடல் எழுதினார். அவரது இலக்கிய நயமிக்க உரையாடல் மிகப்புகழ்வாய்ந்ததாக மாறியது. குறிப்பாக 1942இல் அவர் கண்ணகி படத்தில் கண்ணகி பாண்டியனின் அரசவையில் வழக்குரைக்கும் காட்சிக்கு அவர் எழுதிய வசனங்கள் சிகரத்தைத் தொட்டதாக பாராட்டுகளைப்பெற்றார். இவர் தன் இறுதிக் காலத்தின் பொருளாதார்ரீதியாக நலிவுற்றார். இவர் சுமார் 30 படங்களுக்கு உரையாடல் எழுதியுள்ளார். 1961 இல் இவருக்கு தமிழக அரசு கலைமாமணி விருதை அளித்தது.
வெளி இணைப்புகள்
[http://ithutamil.com/%E0%AE%87%E0%AE%B3%E0%AE%99%E0%AF%8D%E0%AE%95%E0%AF%8B%E0%AE%B5%E0%AE%A9%E0%AF%8D/ இளங்கோவன் பற்றி, இது தமிழ். இணைய தளத்தில் கிருஷ்ணன் வெங்கடாசலம்] பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:கலைமாமணி விருது பெற்றவர்கள்
மர்ம வீரன்
மர்ம வீரன் 1956 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படமானது அமெரிக்க எழுத்தாளர் ஜான்ஸ்டன் மெக்கல்லியின் (Johnston McCulley) புகழ்பெற்ற ‘ஸோரோ’ வரிசை புதின சாகசக் கதாபாத்திரமான டான் டியாகோவை நினைவூட்டும் வேடத்தில் மகேந்திரனாகவும் பரம்வீர் ஆகவும் இரண்டு பரிமாணங்களில் ஸ்ரீராம் நடித்து தானே படத்தையும் தயாரித்தார். இந்த சாகசப் படத்தில் வைஜெயந்திமாலா நாயகியாக நடித்தார். சிவாஜி கணேசன், ஜெமினி கணேசன், என். டி. ராமராவ், வி. கே. ராமசாமி, எஸ். வி. ரங்கராவ், ஆர். நாகேஷ்வரராவ் என அன்று திரையில் ஒளிர்ந்த பல பெரிய நடிகர்களும் ஸ்ரீராமின் நட்புக்காக இப்படத்தில் நடித்துக் கொடுத்தார்கள். பெரும் பொருட்செலவில் உருவான இந்தப் படம், நான்கு வாரங்களுக்குமேல் ஓடாததால் பெரும் இழப்பை அளித்தது.
குருச்சேத்திரம் (2006 திரைப்படம்)
குருச்சேத்திரம் (Kurukshetram) என்பது 2006 ஆம் ஆண்டு வெளியான தமிழ் திரைப்படமாகும். ஜெயபாரதி இயக்கிய இப்படத்தில் சத்யராஜ், ரோஜா, வடிவேலு  கே. எம். ராஜேந்திரன் ஆகியோர் முன்னணி வேடங்களில் நடித்துள்ளனர். இந்த படத்திற்கான இசையை ஐசக் தாமஸ் கொட்டுகப்பள்ளி அமைத்துள்ளார். ராஜேந்திர மூவிஸ் என்ற பதாகையின் கீழ் இப்படத்தை கே. எம். ராஜேந்திரா தயாரித்துள்ளார். இந்த படத்திற்கான ஒளிப்பதிவு மற்றும் படத்தொகுப்பு போன்றவற்றை முறையே ஏ. கருப்பயா, சுரேஷ் அர்ஸ் ஆகியோர் மேற்கொண்டனர். குருசேத்ரம் சத்யராஜின் 170 வது படம். படமானது 11 ஆகத்து 2006 அன்று வெளியிடப்பட்டது.
மர்ம வீரன்
வெளி இணைப்புகள்
பகுப்பு:1956 தமிழ்த் திரைப்படங்கள்‎ பகுப்பு:சிவாஜி கணேசன் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:வைஜெயந்திமாலா நடித்த திரைப்படங்கள் பகுப்பு:பி. எஸ். வீரப்பா நடித்த திரைப்படங்கள் பகுப்பு:டி. எஸ். பாலையா நடித்த திரைப்படங்கள் பகுப்பு:வேதா இசையமைத்த திரைப்படங்கள் பகுப்பு:எம். என். ராஜம் நடித்த திரைப்படங்கள் பகுப்பு:சந்திரபாபு நடித்த திரைப்படங்கள்
குருச்சேத்திரம் (2006 திரைப்படம்)
நகைச்சுவை
இப்படத்தின் நகைச்சுவை பகுதியில் ஊத்தப்பம் எப்படி ஊற்றுவது என்பது குறித்து வடிவேலு அறிவுறுத்தியது பட வெளியீட்டின்போது வைரல் ஆனது.
குறிப்புகள்
பகுப்பு:2006 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
கொள்ளுப்பிட்டி
கொள்ளுப்பிட்டி (Kollpity) இலங்கையில் உள்ள கொழும்பின் நகர்ப்பகுதிகளில் ஒன்றாகும். கடைசி கண்டி அரசரைக் கவிழ்க்க முயன்று தோல்வியடைந்த ஒரு தலைவரை முன்னிட்டு இப்பகுதிக்கு இப்பெயர் அமைந்தது. பிரித்தானிய, டச்சுக் குடியேற்ற நாட்களில் இங்கு தென்னங்கள்ளில் இருந்து சாராயம் தயாரிக்கப்பட்டது.
மைனார்க்கா கோழி
கருப்பு மைனார்க்கா கோழி (Minorca,காட்டலான்: Gallina de Menorca, எசுப்பானியம்: Menorquina) என்பது ஒரு வளர்ப்பு கோழி இனமாகும். இது ஸ்பெயினின் தென் கிழக்கே நடுநிலக் கடல் பகுதியில் உள்ள மைனாக்கா தீவைப் பிறப்பிடமாக கொண்ட கோழி இனமாகும். இது உலகின் பல நாடுகளில் நன்கு அறியப்பட்ட ஒரு காட்சிப் பறவை ஆகும். ஆனால் மைனார்கா தீவில் இந்த கோழி அரியவகை இனமாக, அருகிவரும் ஆபத்தில் உள்ளதாக கருதப்படுகிறது.
மேற்கோள்கள்
பகுப்பு:கோழிகள்